ระเบียบธนาคารแห่งประเทศไทยที่ สกง. 57 /2554ว่าด้วยการออกพันธบัตรออมทรัพย์ธนาคารแห่งประเทศไทย------------------------------อื่นๆ - 1. เหตุผลในการออกระเบียบ เพื่อให้การดําเนินนโยบายการเงินโดยวิธีการออกพันธบัตรครอบคลุมการออกพันธบัตรเพื่อการออมทรัพย์ จําหน่ายให้แก่ประชาชนทั่วไป ทั้งนี้ เพื่อขยายฐานนักลงทุน อันจะเอื้อต่อการพัฒนาตลาดเงินและตลาดตราสารหนี้อื่นๆ - 2. อํานาจตามกฎหมาย อาศัยอํานาจตามมาตรา 33 (5) และ (6) แห่งพระราชบัญญัติธนาคารแห่งประเทศไทย พุทธศักราช 2485 ซึ่งแก้ไขเพิ่มเติมโดยพระราชบัญญัติธนาคารแห่งประเทศไทย (ฉบับที่ 4) พ.ศ. 2551อื่นๆ - 3. ยกเลิก ระเบียบธนาคารแห่งประเทศไทยที่ สกง. 12/2550 ว่าด้วยการออกพันธบัตรออมทรัพย์ธนาคารแห่งประเทศไทย ลงวันที่ 15 สิงหาคม 2550อื่นๆ - 4. เนื้อหา ข้อ 1 ธนาคารแห่งประเทศไทยจะกู้ยืมเงินโดยวิธีออกพันธบัตรออมทรัพย์ตามวงเงินและกําหนดชําระคืนตามที่ธนาคารแห่งประเทศไทยประกาศกําหนด ข้อ 2 พันธบัตรออมทรัพย์เป็นชนิดออกให้ในนามผู้ถือกรรมสิทธิ์ในพันธบัตรตามราคาที่ตราไว้เป็นหน่วย หน่วยละหนึ่งพันบาท ข้อ 3 ธนาคารแห่งประเทศไทยจะจําหน่ายและจัดสรรพันธบัตรออมทรัพย์ให้แก่ผู้มีสิทธิซื้อตามเงื่อนไขที่ธนาคารแห่งประเทศไทยประกาศกําหนดธนาคารแห่งประเทศไทยอาจมอบหมายให้บุคคลใดเป็นผู้แทนจัดจําหน่ายพันธบัตรออมทรัพย์โดยมีค่าบําเหน็จตอบแทนก็ได้ โดยผู้แทนจัดจําหน่ายต้องปฏิบัติตามเงื่อนไขในการจัดจําหน่ายที่ธนาคารแห่งประเทศไทยประกาศกําหนด ข้อ 4 ผู้มีสิทธิซื้อ ได้แก่ บุคคลธรรมดาที่ถือสัญชาติไทย หรือมีถิ่นที่อยู่ในประเทศไทย สหกรณ์ มูลนิธิ วัด สถานศึกษาของรัฐ โรงพยาบาลของรัฐ และบุคคลหรือนิติบุคคลอื่นที่ไม่ใช่ผู้ไม่มีสิทธิซื้อ ผู้ไม่มีสิทธิซื้อ ได้แก่ ธนาคาร บริษัทเงินทุน บริษัทหลักทรัพย์ บริษัท เครดิตฟองซิเอร์ บริษัทหลักทรัพย์จัดการกองทุน บริษัทประกัน กองทุนบําเหน็จบํานาญข้าราชการกองทุนสํารองเลี้ยงชีพ กองทุนส่วนบุคคลที่บริหารโดยสถาบันการเงิน กองทุนรวม คณะบุคคล บรรษัท สํานักงานประกันสังคม รัฐวิสาหกิจ บริษัท ห้างหุ้นส่วน หน่วยงานธุรกิจ หรือนิติบุคคลที่แสวงหากําไร ธนาคารแห่งประเทศไทยอาจปรับเปลี่ยนประเภทของผู้มีสิทธิซื้อและผู้ไม่มีสิทธิซื้อสําหรับการออกพันธบัตรออมทรัพย์แต่ละรุ่นตามความเหมาะสม ข้อ 5 ผู้เสนอขอซื้อพันธบัตรออมทรัพย์ต้องดําเนินการและชําระราคาตามวิธีการและกําหนดเวลาที่ธนาคารแห่งประเทศไทยประกาศกําหนด ข้อ 6 ให้ธนาคารแห่งประเทศไทยเป็นนายทะเบียนและตัวแทนการจ่ายเงินพันธบัตรออมทรัพย์ และจัดการอื่น ๆ ที่จําเป็นเพื่อประโยชน์ในการนี้ ข้อ 7 ธนาคารแห่งประเทศไทยจะคํานวณดอกเบี้ยจากราคาตราของพันธบัตรออมทรัพย์ตามอัตราดอกเบี้ยและแบ่งชําระดอกเบี้ยตามงวดที่ธนาคารแห่งประเทศไทยประกาศกําหนดสําหรับพันธบัตรออมทรัพย์แต่ละรุ่น การจ่ายดอกเบี้ยของพันธบัตรออมทรัพย์ในแต่ละงวดจะจ่ายให้แก่ผู้ถือกรรมสิทธิ์โดยถือตามรายชื่อทางทะเบียน ณ วันทําการสุดท้ายของธนาคารแห่งประเทศไทยก่อนถึงช่วงระยะเวลา 30 วันก่อนถึงวันกําหนดชําระดอกเบี้ย หรือตามระยะเวลาที่นายทะเบียนประกาศกําหนด หรือตามที่ธนาคารแห่งประทศไทยได้รับแจ้งจากบริษัทศูนย์รับฝากหลักทรัพย์ (ประเทศไทย) จํากัด กรณีผู้ถือกรรมสิทธิ์ฝากพันธบัตรไว้กับบริษัทศูนย์รับฝากหลักทรัพย์ (ประเทศไทย) จํากัด ข้อ 8 หากวันครบกําหนดชําระดอกเบี้ย หรือวันไถ่ถอนพันธบัตรออมทรัพย์ตรงกับวันหยุดทําการของธนาคารแห่งประเทศไทย จะเลื่อนไปชําระในวันทําการถัดไป ข้อ 9 การโอนกรรมสิทธิ์ การจํานํา หรือการเปลี่ยนแปลงเงื่อนไขที่นายทะเบียนให้ถือปฏิบัติตามระเบียบ ประกาศและพิธีปฏิบัติในการดําเนินการที่เกี่ยวกับการเป็นนายทะเบียนของธนาคารแห่งประเทศไทย หรือพิธีปฏิบัติระหว่างธนาคารแห่งประเทศไทยกับบริษัทศูนย์รับฝากหลักทรัพย์ (ประเทศไทย) จํากัด แล้วแต่กรณี ทั้งนี้ การโอนกรรมสิทธิ์ การจํานํา หรือการเปลี่ยนแปลงเงื่อนไขที่นายทะเบียน สามารถกระทําได้ตลอดเวลา แต่ไม่สามารถกระทําในระหว่างระยะเวลา 30 วันก่อนถึงกําหนดชําระคืนต้นเงิน หรือตามระยะเวลาที่นายทะเบียนประกาศกําหนด ในกรณีที่ผู้ถือกรรมสิทธิ์ประสงค์จะดําเนินการผ่านผู้แทนจัดจําหน่ายพันธบัตรออมทรัพย์ อาจมีค่าใช้จ่ายในการดําเนินการตามที่ธนาคารแห่งประเทศไทยประกาศกําหนด ข้อ 10 การออกใบพันธบัตร มีให้ถือว่าฉบับใดสมบูรณ์ เว้นแต่พนักงานธนาคารแห่งประเทศไทยซึ่งผู้ว่าการธนาคารแห่งประเทศไทยแต่งตั้งขึ้น ได้ลงลายมือชื่อกํากับในใบพันธบัตรฉบับนั้น ข้อ 11 การชําระต้นเงินตามใบพันธบัตรนี้ จะกระทําได้ต่อเมื่อธนาคารแห่งประเทศไทยได้รับคืนใบพันธบัตรแล้ว โดยธนาคารแห่งประเทศไทยจะชําระต้นเงินให้ตามที่ผู้ถือกรรมสิทธิ์แจ้งไว้ในแบบคําขอรับคืนต้นเงินพันธบัตร กรณีผู้ถือกรรมสิทธิ์ฝากพันธบัตรไว้กับบริษัทศูนย์รับฝากหลักทรัพย์(ประเทศไทย) จํากัด ธนาคารแห่งประเทศไทยจะชําระต้นเงินตามรายชื่อที่ได้รับแจ้งจากบริษัทศูนย์รับฝากหลักทรัพย์ (ประเทศไทย) จํากัด ข้อ 12 ธนาคารแห่งประเทศไทยสงวนสิทธิ์ที่จะปรับเปลี่ยนการจําหน่ายพันธบัตรหรือไม่รับคําเสนอขอซื้อของผู้มีสิทธิซื้อรายใดก็ได้ ตามความจําเป็นและเหมาะสมอื่นๆ - 5. บทเฉพาะกาล ให้ระเบียบธนาคารแห่งประเทศไทย ที่ สกง. 12/2550 ว่าด้วยการออกพันธบัตรออมทรัพย์ธนาคารแห่งประเทศไทย ลงวันที่ 15 สิงหาคม 2550 ยังคงมีผลใช้บังคับต่อไปสําหรับพันธบัตรออมทรัพย์ธนาคารแห่งประเทศไทย ที่ออกแล้วตามระเบียบดังกล่าว จนกว่าจะครบกําหนดอายุไถ่ถอนพันธบัตรอื่นๆ - 6. วันเริ่มต้นบังคับใช้ ตั้งแต่วันที่ 15 สิงหาคม 2554ผู้มีอํานาจลงนาม - ประกาศ ณ วันที่ 15 สิงหาคม 2554 (นายประสาร ไตรรัตน์วรกุล)ผู้ว่าการธนาคารแห่งประเทศไทย